മരുക്കൊക്ക്

മരുക്കൊക്കിന്റെ ഇംഗ്ലീഷിലെ പേര്  MacQueen's bustard അഥവാ Asian Houbara എന്നാണ്. ശാസ്ത്രീയ നാമം Chlamydotis macqueenii എന്നാണ്.  

വിവരണം
നീളം 55-65 സെ.മീ. ഉണ്ടാവും. തവിട്ടു നിറം മുകളിലും വെള്ള അടിയിലുമാണ്. കഴുത്തിന്റെ വശങ്ങളിൽ താഴേക്ക് കറുത്ത വരകളുണ്ട്. ആണും പെണ്ണും കാഴ്ചക്ക് ഒരു പോലെയാണ്. പെണ്ണിന് വലിപ്പം കുറയും.  തൂക്കം 1.15- 2.4 കി.ഗ്രാം വര കാണും. CRC Handbook of Avian Body Masses by John B. Dunning Jr. (Editor). CRC Press (1992), ISBN 978-0-8493-4258-5. മിശ്രഭുക്കാണ്. വിത്തുകളും പ്രാണികളും ചെറുജീവികളുമാണ് ഭക്ഷണം.

വിതരണം
ഇറാൻ, സൌദി അറേബ്യ, ഭാരതം, പാകിസ്താൻ, കസാക്കിസ്ഥാൻ, ചൈന, ഐക്യ അറബ് എമിറേറ്റുകൾ എന്നിവിടങ്ങളിൽ കാണുന്നു. 

പ്രജനനം
മരുഭൂമികളിലും മണൽ പ്രദേശങ്ങളിലും പ്രജനന്ം നടത്തുന്നു. തലയിലേയും കഴുത്തിലേയും വെള്ള തൂവലുകൾ ഉയർത്തി തല പിന്നിലോട്ട് വലിച്ചാണ് മുട്ടയിടുന്ന കാലത്തെ അഭ്യാസ പ്രകടനം. 2-4 മുട്ടകളാണ് ഇടുന്നത്.

അവലംബം